Søndag aften sikrede Aalborg Svømmeklub sig en guldsejr i Svømmeligaen. Til det danske holdmesterskab der blev afholdt i Kastrup besjrede de Sigma og Kvik Kastrup. Det blev til en sikker sejr, hvor Aalborg Svømmeklub lå på førstepladsen gennem alle 40 løb. Holdet endte med i alt 52.145 point og slog altså sidste års DM-vindere Sigma med 1.362 point. Og cheftræner fra Aalborg Svømmeklub er godt tilfreds med sejren: - Jeg er meget tilfreds med vores hold. Især den gode stemning på kanten, som helt sikkert var med til at give gode resultater og personlige rekorder i vandet, siger Eyleifur Jóhannesson til Dansk Svømmeunion. Det er tredje gang på fire år, at Aalborg Svømmeklub kan kalde sig danmarksmestre i det danske holdmesterskab.
Aalborg Svømmeklub blev søndag aften mestre i det danske holdmesterskab.